title: Директива 2006/44/ЕО на Европейския парламент и на Съвета от 6 септември 2006 година относно качеството на сладките води, които се нуждаят от опазване или подобряване с цел да бъдат годни за живота на рибите (кодифицирана версия)Текст от значение за ЕИП.

text:
Важна правна забележка

|

32006L0044

Официален вестник n° L 264 , 25/09/2006 стр. 0020 - 0031

		20060906Директива 2006/44/ЕО на Европейския парламент и на Съветаот 6 септември 2006 годинаотносно качеството на сладките води, които се нуждаят от опазване или подобряване с цел да бъдат годни за живота на рибите(кодифицирана версия)(текст от значение за ЕИП)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 175, параграф 1 от него,като взеха предвид предложението на Комисията,като взеха предвид становището на Икономическия и социален комитет [1],като взеха предвид становището на Комитета на регионите,в съответствие с процедурата, предвидена в член 251 от Договора [2],като имат предвид, че:(1) Директива 78/659/ЕИО на Съвета от 18 юли 1978 г. относно качеството на сладките води, които се нуждаят от опазване или подобряване, за да са годни за живота на рибите [3], е изменяна съществено редица пъти [4]. В интерес на яснота и рационалност тази директива следва да бъде систематизирана.(2) Опазването и подобряването на околната среда налагат конкретни мерки за опазване на водите от замърсяване, в това число и сладките води, които дават възможност да бъдат годни за живота на сладководните риби.(3) От екологична и икономическа гледна точка е необходимо да се опазват рибните популации от различни вредни последици в резултат на изхвърляне на замърсяващи вещества във водите, като например намаляването броя на рибите от някои видове риби и дори от изчезването на някои от тези видове.(4) Решение № 1600/2002/ЕО на Европейския парламент и на Съвета от 22 юли 2002 г., с което се въвежда Шестата програма за действие на Общността в областта на околната среда [5], е предназначено да постигане на такива нива на качеството на повърхностните води, които не оказват значително влияние или рискове по отношение на околната среда.(5) Несъответствията между разпоредбите, приложими в различните държави-членки по отношение на качеството на водите, които са годни за живота на сладководни риби, могат да създадат неравни условия за конкуренция и в резултат на това да засегнат пряко функционирането на вътрешния пазар.(6) За постигане целите на настоящата директива, държавите-членки следва да посочат водите, за които тя ще се прилага и да определят гранични стойности, съответстващи на някои параметри. Така определените води следва да бъдат приведени в съответствие с тези стойности в срок от пет години, считано от определянето им.(7) Следва да се предвиди разпоредба, че водите, които са годни за живота на сладководни риби, при определени условия, могат да се считат в съответствие със стойностите на параметрите, за които се отнасят, дори и ако известен процент от взетите от тях проби не са в съответствие със специфицираните гранични стойности.(8) За да се гарантира, че контролът на качеството на водите, които годни за живота на сладководни риби следва да се вземат минимален брой проби и да се извършват измервания на параметрите, посочени в приложението. Вземането на проби може да се намали или прекрати в светлината на качеството на водите.(9) Държавите-членки не са в състояние да контролират някои природни условия и поради това е необходимо да се предвиди възможност за дерогации от настоящата директива в някои случаи.(10) Техническият и научен напредък може да наложи бързо привеждане в съответствие на някои от изискванията, определени в приложение I. За да се улесни осъществяването на необходимите за тази цел мерки, следва да се предвиди процедура за установяване на тясно сътрудничество между държавите-членки и Комисията в съответствие с Решение 1999/468/ЕО на Съвета от 28 юни 1999 г. относно установяването на процедурите за упражняване на изпълнителските правомощия, предоставени на Комисията [6].(11) Настоящата директива следва да не накърнява задълженията на държавите-членки по отношение на сроковете за транспониране в националното законодателство на директивите, посочени в част Б на приложение III,ПРИЕХА НАСТОЯЩАТА ДИРЕКТИВА:Член 11. Настоящата директива се отнася до качеството на сладките води и се прилага за онези води, които са определени от държавите-членки, като нуждаещи се от опазване или подобряване, за да бъдат годни за живота на рибите.2. Настоящата директива не се прилага за води, които са намират в естествени или изкуствени басейни, използвани за интензивно развъждане на риба.3. Настоящата директива има за цел да защити или да подобри качеството на течащите или стоящи сладки води, в които живеят или, ако се намали или премахне замърсяването, биха могли да живеят риби, които са:а) от автохтонни видове, които представляват природно разнообразие;б) от видовете, чието наличие се счита за желателно, за целите на управлението на водите от компетентни органи на държавите-членки.4. По смисъла на настоящата директива:а) води за пъстървови риби са води, в които живеят или биха могли да живеят риби от видове като сьомга (Salmo salar), пъстърва (Salmo trutta), липан (Thymallus thymallus) и бяла риба (Coregonus);б) води за шаранови риби са води, в които живеят или биха могли да живеят риби от видовете шаранови (Cyprinidae), или други видове като щука (Esox lucius), костур (Perca Fluviatilis) и змиорка (Anguilla anguilla).Член 2Физическите и химическите параметри, приложими към посочените от държавите-членки води, са посочени в приложение I.За целите на прилагането на тези параметри водите се разделят на води за пъстървови риби и води за шаранови риби.Член 31. Държавите-членки определят за посочените от тях води съответни стойности на параметрите, определени в приложение I, доколкото тези стойности са посочени в колона О или в колона З. Те спазват и забележките в тази две колонки.2. Държавите-членки не определят по-ниски стойности от посочените в колона З от приложение I и се стремят да спазват стойностите в колона О, като се съобразяват с описания в член 8 принцип.Член 41. Държавите-членки определят водите за пъстървови риби и водите за шаранови риби, като могат да направят впоследствие и допълнително определяне.2. Държавите-членки могат да преразгледат определянето на някои води поради наличието на фактори, които не са били предвидени към датата на определянето, като се отчита принципа, изложен в член 8.Член 5Държавите-членки изготвят програми с цел да се намали замърсяването и да се гарантира, че определените води са приведени в съответствие, в срок от пет години след определянето съгласно член 4, както стойностите, определени от държавите-членки съгласно член 3 и забележките в колони О и З от приложение I.Член 61. За целите на прилагането на член 5, се счита, че определените води са в съответствие с разпоредбите на настоящата директива, ако пробите от такива води, взети с минималната честота, посочена в приложение I, на едно и също място и в продължение на период от дванадесет месеца, показват, че се спазват определените от държавите-членки стойности, в съответствие с член 3 и забележките в колони О и З от приложение I, в случай на:а) 95 % от пробите за следните параметри: рН, BOD5, нитрити, нейонизирани амониеви йони, общо количество амониеви йони, общо количество остатъчен хлор, общо количество цинк и разтворима мед. Когато честотата на вземане на проби е по-малка от веднъж месечно, посочените по-горе стойности и забележки, трябва да се спазват при всички проби;б) посочените в приложение I проценти за параметри температура и разтворен кислород;в) средната концентрация, определена за параметъра: "суспендирани твърди вещества".2. Неспазването на стойностите, определени от държавите-членки, в съответствие с член 3 или забележките в колони О и З от приложение I не се взема предвид при изчисляването на процентите, предвидени в параграф 1 по-горе, когато то се дължи на наводнения или на други природни бедствия.Член 71. Компетентните органи на държавите-членки извършват вземането на проби, чиято минималната честота е определена в приложение I.2. Когато компетентният орган установи, че качеството на посочените води е чувствително по-високо от това, което би било в резултат на прилагането на стойностите, определени в съответствие с член 3 и забележките в колони О и З от приложение I, честотата на вземане на пробите може да бъде намалена. Когато няма замърсяване или риск от влошаване на качеството на водите, съответният компетентен орган може да реши, че не е необходимо вземането на проби.3. Ако след вземане на проба се окаже, че не е спазена определената от държава-членка стойност в съответствие с член 3 или забележка от колони О и З от приложение I, държавата-членка установява дали това се дължи на случайност, природно явление или замърсяване и приема съответни мерки.4. Точното място на вземане на пробите, разстоянието от тази точка до най-близката точка, в която се изхвърлят замърсители, както и дълбочината, на която трябва да се вземат пробите, се определят от компетентните органи на всяка държава-членка в зависимост от местните условия на околната среда.5. В приложение I са посочени определен брой референтни методи за анализ, които да се използват при изчисляването на стойностите на съответните параметри. Лабораториите, които използват други методи гарантират, че получените резултати са еквивалентни или сравними с определените в приложение I.Член 8Прилагането на приетите съгласно настоящата директива мерки в никакъв случай не трябва да води, пряко или косвено, до увеличаване на замърсяването на сладките води.Член 9Държавите-членки могат, по всяко време, да определят по-ниски стойности за посочените води, отколкото определените в настоящата директива. Те могат също да приемат разпоредби, свързани с други параметри, различни от предвидените в настоящата директива.Член 10Когато сладките води пресичат или представляват национална граница на две държави-членки и едната от тях възнамерява да определи тези води, двете държави се консултират, за да определят частта от водите, за която би могла да се прилага директивата и резултатите от общите цели за качество, които ще се определят от всяка държава-членка след съгласуване. Комисията може да участва в преговорите.Член 11Държавите-членки могат да дерогират от настоящата директива:а) за някои от параметрите, отбелязани с (0) в приложение I поради изключителни метеорологични обстоятелства или специални географски условия;б) когато посочените води са подложени на естествено обогатяване с определени вещества, което предизвиква отклонение от стойностите, определени в приложение I.Естествено обогатяване означава процес, при който определена маса вода приема от почвата някои съдържащи се в нея вещества без човешка намеса.Член 12Такива изменения са необходими за привеждане в съответствие към научно-техническия напредък на О стойностите на параметрите и на методите за анализ, които се съдържат в приложение I, се определят съгласно предвидената в член 13, параграф 2 процедура.Член 131. Комисията се подпомага от Комитет по привеждане в съответствие към научно-техническия напредък, наричан по-долу "Комитетът".2. При позоваване на настоящия параграф се прилагат членове 5 и 7 от Решение 1999/468/ЕО във връзка с разпоредбите на член 8 от него.Периодът, посочен в член 5, параграф 6 от Решение 1999/468/ЕО е определен на три месеца.3. Комитетът приема свои процедурен правилник.Член 14По смисъла на прилагането на настоящата директива държавите-членки предоставят на Комисията информация относно:а) водите, посочени в съответствие с член 4, параграф 1, в обобщена форма;б) преразглеждането на определянето на някои води, в съответствие с член 4, параграф 2;в) разпоредбите, установени с оглед определянето на нови параметри, в съответствие с член 9;г) прилагането на дерогации от стойностите, посочени в колона I от приложение I.По-общо, държавите-членки предоставят на Комисията, по нейно мотивирано искане, информацията, която е необходима за прилагането на настоящата директива.Член 15На всеки три години, като се започне от периода 1993—1995 г. включително, държавите-членки представят на Комисията информация относно прилагането на настоящата директива, под формата на секторен доклад, който също така обхваща и други свързани директиви на Общността. Докладът се изготвя въз основа на въпросник или общо описание от страна на Комисията в съответствие с процедурата, посочена в член 6 от Директива 91/692/ЕИО на Съвета от 23 декември 1991 г., с която се стандартизират и рационализират докладите по прилагането на някои директиви, свързани с околната среда [7]. Въпросникът или общото описание се изпращат на държавите-членки шест месеца преди началото на периода, обхванат от доклада. Докладът се изпраща на Комисията в рамките на девет месеца от края на тригодишния период, който покрива.Комисията публикува доклада на Общността относно прилагането на настоящата директива в рамките на девет месеца след получаване на докладите от държавите-членки.Член 16Държавите-членки съобщават на Комисията текста на основните разпоредби от националното си законодателство, които приемат в областта, регулирана с настоящата директива.Член 17С настоящото Директива 78/659/ЕИО се отменя без да се накърняват задълженията на държавите-членки по отношение на сроковете за транспониране в националното законодателство на директивите, посочени в част Б на приложение III.Позоваванията на отменената директива се изготвят като позовавания на настоящата директива и се четат съгласно таблицата на съответствията в приложение IV.Член 18Настоящата директива влиза в сила на 20-ия ден след публикуването и в Официален вестник на Европейския съюз.Член 19Адресати на настоящата директива са държавите-членки.Съставено в Страсбург на 6 септември 2006 година.За Европейския парламентПредседателJ. Borrell FontellesЗа СъветаПредседателP. Lehtomäki[1] ОВ С 117, 30.4.2004 г., стр. 11.[2] Становище на Европейския парламент от 21 април 2004 г. (ОВ С 104 Е, 30.4.2004 г., стр. 545) и Решение на Съвета от 25 април 2006 г.[3] ОВ L 222, 14.8.1978 г., стр. 1. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).[4] Виж част А на приложение III.[5] ОВ L 242, 10.9.2002 г., стр. 1.[6] ОВ L 184, 17.7.1999 г., стр. 23.[7] ОВ L 377, 31.12.1991 г., стр. 48. Директива, изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------20060906ПРИЛОЖЕНИЕ IСПИСЪК НА ПАРАМЕТРИТЕПараметър | Води за пъстървови риби | Води за шаранови риби | Метод за анализ или контрол | Минимална честота на вземане на проби или измервания | Забележки |О | З | О | З |1.Температура (°С) | 1. | Температурата, измерена надолу по веригата под точката на термични изливания (на границата на смесването), не трябва да надминава естествената температура с повече от: | Термометрия | Ежеседмично, нагоре и надолу по веригата и под мястото на термичното изхвърляне | Да се избягват твърде резки промени в температурата |1,5 °С | | 3 °С |Дерогации, ограничени в географския обхват могат да бъдат решени от държавите-членки, при специални условия, ако компетентният орган може да докаже, че тези изключения няма да имат вредни последици за балансираното развитие на рибните популации. |2. | Термичното изхвърляне не трябва да води до превишаване надолу по веригата на следните стойности на температурата в зоната, намираща се под точката на термично изхвърляне (на границата на смесването): | | | |21,5 (0) | | 28 (0) | | | |10 (0) | | 10 (0) | | | |Граничната стойност 10 °С се прилага само за размножителните периоди на видовете, които имат нужда от студени води за размножаването им, единствено за водите, в които е възможно да има такива видове. Граничните стойности на температурата могат да бъдат превишавани за 2 % от времето | | | |2.Разтворен кислород (mg/l О2) | 50 % ≥ 9 | 50 % ≥ 9 | 50 % ≥ 8 | 50 % ≥ 7 | Метод на Винклер или специфични електроди (електрохимичен метод) | Веднъж месечно, поне една представителна проба в деня на вземането с ниско съдържание на кислород. Въпреки това, ако има съмнения за значителни колебания през деня, се вземат по две проби за деня. | |100 % ≥ 7 | Ако концентрацията на кислород падне под 6 mg/l, държавите-членки прилагат разпоредбите на член 7, параграф 3. Компетентният орган трябва да докаже, че това положение няма да има вредно въздействие върху балансираното развитие на рибните популации | 100 % ≥ 5 | Когато концентрацията на кислород падне под 4 mg/l, държавите-членки прилагат разпоредбите на член 7, параграф 3. Компетентният орган трябва да докаже, че това положение няма да има вредно въздействие върху балансираното развитие на рибните популации. | |3.рН | | 6—9 (0) [1] | | 6—9 (0) [1] | Електрометрична калиброване с два разтвора с известни стойности на рН, за предпочитане от двете страни на стойността на рН, която е измервана | Месечно | |4.Суспендирани твърди вещества (mg/l) | ≤ 25 (0) | | ≤ 25 (0) | | Филтриране през филтрираща мембрана от 0,45 μm или чрез центрофугиране (минимум 5 минути, средно ускорение 2800—3200 об.) сушене при 105 °С и претегляне. | | Посочените стойности се отнасят за средни концентрации и не се прилагат за суспендирани твърди вещества с вредни химични свойства. Наводненията могат да предизвикат много високи концентрации. |5.BOD5 (mg/l О2) | ≤ 3 | ≤ 6 | | | Определяне на О2 по метода на Винклер преди и след петдневна инкубация в пълна тъмнина при 20 ± 1°С (без да се пречи на нитрификацията) | | |6.Общо количество фосфор (mg/l Р) | | | | | Молекулна абсорбционна спектрофотометрия | | Що се отнася до езерата със средна дълбочина между 18 и 300 m, може да се приложи следната формула: L ≤ 10 Z–Tw1 + Tw където Lна натоварването в mg Р на квадратен метър от повърхността на езерото за една годинаZ–средната дълбочина на езерото в метриTwтеоретичното време за обновяване на водата на езерото, изразено в годиниВ останалите случаи граничните стойности 0,2 mg/l за водите за пъстървови риби и 0,4 mg/l за водите за шаранови риби, изразени в РО4 могат да се считат за индикативни стойности с оглед намаляване на еутрофикацията. |7.Нитрити (mg/l NО2) | ≤ 0,01 | | ≤ 0,03 | | Молекулна абсорбционна спектрофотометрия | | |8.Фенолни съединения (mg/l C6H5OH) | | [2] | | [2] | чрез вкуса | | Опитване на вкус се извършва само ако се предполага наличието на фенолни съединения. |9.Нефтени въглеводороди | | [3] | | [3] | визуален чрез вкуса | Месечно | Визуален преглед се извършва ежемесечно; опитване на вкус са извършва само ако се предполага наличието на въглеводороди. |10.Нейонизиран амоняк (mg/l NH3) | ≤ 0,005 | ≤ 0,025 | ≤ 0,005 | ≤ 0,025 | Молекулна абсорбционна спектрофотометрия с индофенолно синьо или по метода на Неслер, комбинирано с определяне на рН и температурата. | Месечно | Може да се превишат стойности на нейонизирания амоняк, при условие че става дума за несъществени пикове през деня. |За да се намали рискът от токсичност, дължаща се на нейонизирания амоняк, на изразходването на кислорода поради нитрификация и от еутрофикация, стойностите на общото количество амониеви йони не би трябвало да превишава посочените по-долу: |11.Общо количество амониеви йони (mg/l NH4) | ≤ 0,04 | ≤ 1 [4] | ≤ 0,2 | ≤ 1 [4] | | | |12.Общо количество остатъчен хлор (mg/l HOCl) | | ≤ 0,005 | | ≤ 0,005 | Метод DPD (диетил-п-фенилендиамен) | Месечно | Стойностите в колонка З съответстват на рН 6. Могат да се приемат по-високи концентрации на общ хлор, ако рН е по-високо |13.Общо количество цинк (Zn mg/l) | | ≤ 0,3 | | ≤ 1,0 | Атомно абсорбционна спектрометрия | Месечно | Стойностите З съответстват на твърдост на водата 100 mg/l CaCO3. При води с твърдост между 10 и 500 mg/l съответните гранични стойности могат да се намерят в приложение II. |14.Разтворима мед (Cu mg/l) | ≤ 0,04 | | ≤ 0,04 | | Атомноабсорбционна спектрометрия | | Стойностите О съответстват на твърдост на водата 100 mg/l CaCO3. При води с твърдост между 10 и 300 mg/l съответните гранични стойности могат да се намерят в приложение II. |Обща забележка:Следва да се отбележи, че при определяне на стойностите на параметрите в настоящото приложение се е изхождало от хипотезата, че останалите параметри, независимо дали са упоменати или не в приложението, са благоприятни. Това предполага по-специално, че концентрациите на останалите вредни вещества, които не са упоменати, са много ниски.Ако има смес от две или повече вредни субстанции, може да настъпи сериозен кумулативен ефект (събирателен, синергичен или антагонистичен).Съкращения:О = ориентировъчни стойностиЗ = задължителни стойности(0) = възможни са дерогации в съответствие с член 11.[1] Изкуствените колебания на рН по отношение на константните стойности не трябва да надвишават ±0,5 единица рН в границите между 6,0 и 9,0, при условие че тези колебания не повишават вредностите от другите налични във водата вещества.[2] Фенолните съединения не трябва да са в такива концентрации, които променят вкуса на рибата.[3] Във водата не трябва да има нефтени продукти в количества, които:- образуват филм на повърхността на водата или слой по речното корито или езерния бряг,- придават на рибата осезаем вкус на въглеводороди,- предизвикват вредни последствия за рибата.[4] При по-специални географски или климатични условия, и по-специално при ниски температури на водата и намалена нитрификация или когато компетентният орган може да докаже, че няма вредно влияние за балансираното развитие на рибните популации, държавите-членки могат да определят стойности над 1 mg/l.--------------------------------------------------20060906ПРИЛОЖЕНИЕ IIСПЕЦИАЛНИ УКАЗАНИЯ ЗА ОБЩОТО КОЛИЧЕСТВО ЦИНК И РАЗТВОРЕНА МЕДОбщо количество цинк(виж приложение I, № 13, колона "Забележки")Концентрации на цинка (Zn mg/l) в зависимост от различните стойности на твърдостта на водата,между 10 и 500 mg/l калциев карбонат (CaCO3):| Твърдост на водата (mg/l CaCO3). |10 | 50 | 100 | 500 |Води за пъстървови риби (Zn mg/l) | 0,03 | 0,2 | 0,3 | 0,5 |Води за шаранови риби (Zn mg/l) | 0,3 | 0,7 | 1,0 | 2,0 |Разтворена мед(виж приложение I, № 14, колона "Забележки")Концентрации на разтворена мед (Cu mg/l) в зависимост от различните стойности на твърдостта на водата между 10 и 300 mg/l калциев карбонат (CaCO3):| Твърдост на водата (mg/l CaCO3) |10 | 50 | 100 | 300 |Cu mg/l | 0,005 [1] | 0,022 | 0,04 | 0,112 |[1] Наличието на риба във води, които съдържат по-високи концентрации на мед може да покаже преобладаващо количество разтворени медно-органични съединения.--------------------------------------------------20060906ПРИЛОЖЕНИЕ IIIЧаст АОтменена директива с последващите и изменения(посочена в член 17)Директива 78/659/ЕИО на Съвета (ОВ L 222, 14.8.1978 г., стр. 1) [1] | |Директива 91/692/ЕИО на Съвета (ОВ L 377, 31.12.1991 г., стр. 48) | приложение I, само буква в) |Регламент (ЕО) № 807/2003 на Съвета (ОВ L 122, 16.5.2003 г., стр. 36) | приложение III, само точка 26 |Част БСписък на сроковете за транспониране в националното законодателство(посочени в член 17)Директива | Краен срок за транспониране |78/659/ЕИО | 20 юли 1980 г. |91/692/ЕИО | 1 януари 1993 г. |[1] Директива 78/659/ЕИО също така беше изменена със следните неотменени актове:- Акт за присъединяване от 1979 г.,- Акт за присъединяване от 1985 г.,- Акт за присъединяване от 1994 г.--------------------------------------------------20060906ПРИЛОЖЕНИЕ IVТАБЛИЦА НА СЪОТВЕТСТВИЯТАДиректива 78/659/ЕИО | Настоящата директива |Член 1, параграфи 1 и 2 | Член 1, параграфи 1 и 2 |Член 1, параграф 3, встъпителни думи | Член 1, параграф 3, встъпителни думи |Член 1, параграф 3, първо тире | Член 1, параграф 3, буква а) |Член 1, параграф 3, второ тире | Член 1, параграф 3, буква б) |Член 1, параграф 4, встъпителни думи | Член 1, параграф 4, встъпителни думи |Член 1, параграф 4, първо тире | Член 1, параграф 4, буква а) |Член 1, параграф 4, второ тире | Член 1, параграф 4, буква б) |Член 2, параграф 1 | Член 2, алинея първа |Член 2, параграф 2 | Член 2, алинея втора |Член 3 | Член 3 |Член 4, параграфи 1 и 2 | Член 4, параграф 1 |Член 4, параграф 3 | Член 4, параграф 2 |Член 5 | Член 5 |Член 6, параграф 1, встъпителни думи | Член 6, параграф 1, встъпителни думи |Член 6, параграф 1, първо тире | Член 6, параграф 1, буква а) |Член 6, параграф 1, второ тире | Член 6, параграф 1, буква б) |Член 6, параграф 1, трето тире | Член 6, параграф 1, буква в) |Член 6, параграф 2 | Член 6, параграф 2 |Член 7 | Член 7 |Член 8 | Член 8 |Член 9 | Член 9 |Член 10 | Член 10 |Член 11 | Член 11 |Член 12 | Член 12 |Член 13, параграф 1 и член 14 | Член 13 |Член 15, алинея първа, встъпителни думи | Член 14, алинея първа, встъпителни думи |Член 15, алинея първа, първо тире | Член 14, алинея първа, буква а) |Член 15, алинея първа, второ тире | Член 14, алинея първа, буква б) |Член 15, алинея първа, трето тире | Член 14, алинея първа, буква в) |Член 15, алинея първа, четвърто тире | Член 14, алинея първа, буква г) |Член 15, алинея втора | Член 14, алинея втора |Член 16 | Член 15 |Член 17, параграф 1 | — |Член 17, параграф 2 | Член 16 |— | Член 17 |— | Член 18 |Член 18 | Член 19 |Приложение I | Приложение I |Приложение II | Приложение II |— | Приложение III |— | Приложение IV |--------------------------------------------------


title: Директива 1999/23/ЕО на Комисията от 9 април 1999 година за привеждане в съответствие с техническия прогрес на Директива 93/33/ЕИО на Съвета относно устройствата за защита срещу неразрешена употреба на двуколесните или триколесните моторни превозни средства (текст от значение за ЕИП)

text:
Важна правна забележка

|

31999L0023

Официален вестник n° L 104 , 21/04/1999 стр. 0013 - 0015 специално чешко издание глава 07 том 004 стр. 279  - 281 специално испанско издание глава 07 том 004 стр. 279  - 281 специално унгарско издание глава 07 том 004 стр. 279  - 281 специално литвийско издание глава 07 том 004 стр. 279  - 281 LV.ES глава 07 том 004 стр. 279  - 281 MT.ES глава 07 том 004 стр. 279  - 281 PL.ES глава 07 том 004 стр. 279  - 281 SK.ES глава 07 том 004 стр. 279  - 281 специално словенско издание глава 07 том 004 стр. 279  - 281

		19990409Директива 1999/23/ЕО на Комисиятаот 9 април 1999 годиназа привеждане в съответствие с техническия прогрес на Директива 93/33/ЕИО на Съвета относно устройствата за защита срещу неразрешена употреба на двуколесните или триколесните моторни превозни средства(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/61/ЕИО на Съвета от 30 юни 1992 г. относно типовото одобрение на двуколесните или триколесните моторни превозни средства [1], изменена с Акта за присъединяване на Австрия, Финландия и Швеция, и по-специално член 16 от нея,като взе предвид Директива 93/33/ЕИО на Съвета от 14 юни 1993 г. относно устройствата за защита срещу неразрешена употреба на двуколесните или триколесните моторни превозни средства [2], и по-специално член 4 от нея,(1) като има предвид, че Директива 93/33/ЕИО е една от отделните директиви, които регулират процедурата за типовото одобрение, въведена с Директива 92/61/ЕИО; като имат предвид, че разпоредбите на Директива 92/61/ЕИО относно системите, компонентите и техническите единици на превозните средства, следователно, се прилагат към споменатата директива;(2) като има предвид, че техническият напредък позволява Директива 93/33/ЕИО да се приведе в съответствие с техническия прогрес; като имат предвид, че, за да се даде възможност за добро функциониране на цялата система по типовото одобрение, изглежда необходимо предварително да се изяснят или допълнят някои разпоредби от споменатата директива;(3) като има предвид, че за целта е необходимо да се приведат в съответствие разпоредбите, които се отнасят до ъгъла на заключване на кормилния механизъм на четириколките, както и тези относно изваждането на ключа на устройствата от тип 3, предназначени за монтиране върху триколки и четириколки; като имат предвид, че, освен това, изглежда подходящо да се разреши монтирането върху двуколесните или триколесните моторни превозни средства на устройства за защита срещу неразрешена употреба, одобрени за четириколесни моторни превозни средства;(4) като има предвид, че предвидените в настоящата директива мерки са съгласувани със становището на Комитета за привеждане в съответствие към техническия прогрес, създаден с член 13 на Директива 70/156/ЕИО [3] на Съвета, последно изменена с Директива 98/91/ЕО [4] на Европейския парламент и на Съвета,ПРИЕ НАСТОЯЩА ДИРЕКТИВА:Член 1Приложение I на Директива 93/33/ЕИО се изменя в съответствие с приложението към настоящата директива.Член 21. Считано от 1 януари 2000 г. държавите-членки не могат, на основания, свързани с устройството за защита срещу неразрешена употреба:- да отказват типово одобрение ЕО на двуколесно или триколесно моторно превозно средство или на даден тип на устройство за защита срещу неразрешена употреба,- да забраняват регистрацията, продажбата или пускането в движение на двуколесни или триколесни моторни превозни средства, както и продажбата или инсталирането на устройства за защита срещу неразрешена употреба,когато устройствата за защита срещу неразрешена употреба отговарят на изискванията на Директива 93/33/ЕИО, така както е изменена с настоящата директива.2. Считано от 1 юли 2000 г., държавите-членки отказват да издават типово одобрение ЕО за всеки вид двуколесно или триколесно моторно превозно средство на основания, свързани с устройствата за защита срещу неразрешена употреба, и на всеки вид устройство за защита срещу неразрешена употреба, ако не са изпълнени изискванията на Директива 93/33/ЕИО, така както е изменена с настоящата директива.Член 31. Държавите-членки приемат и публикуват законовите, поздаконовите и административните разпоредби, необходими, за да се съобразят с настоящата директива, най-късно до 31 декември 1999 г.. Те незабавно информират Комисията за това.Те прилагат тези разпоредби, считано от 1 януари 2000 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавата-членка.2. Държавите-членки съобщават на Комисията текстовете на разпоредбите от националното си законодателство в областта, уредена от настоящата директива.Член 4Настоящата директива влиза в сила на двадесетия ден от датата от публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 9 април 1999 година.За КомисиятаMartin BangemannЧлен на Комисията[1] ОВ L 225, 10.8.1992 г., стр. 72.[2] ОВ L 188, 29.7.1993 г., стр. 32.[3] ОВ L 42, 23.2.1970 г., стр. 1.[4] ОВ L 11, 16.1.1999 г., стр. 25.--------------------------------------------------19990409ПРИЛОЖЕНИЕ1. B точка 3.1. се добавя следният текст:"Монтирането на устройства за защита срещу неразрешена употреба, одобрени в съответствие с Директива 74/61/ЕИО за моторни превозни средства от категории M1 и N1 се допуска също на двуколесните или триколесните моторни превозни средства."2. Точка 3.11. се заменя със следния текст:"3.11. Ако устройството за защита е от вид 1, 2 или 3, то трябва да е конструирано така, че да може да заключва кормилния механизъм, само ако той е под ъгъл, не по-малък от 20o наляво и/или надясно спрямо положението, съответстващо на праволинейно движение, с изключение на устройствата, предназначени за монтиране върху триколки и четириколки."3. Точка 4.1.2. се заменя със следния текст:"4.1.2. При използване на устройства за защита от вид 3 предварително натоварване на заключващия щифт трябва да може да се извършва само чрез едно действие на ползвателя на превозното средство, което е едновременно със и допълващо завъртане на ключа. Ключът не трябва да може да се изважда, когато заключващият щифт е предварително натоварен, освен при условията, предвидени в точка 3.2.3., и при триколките и четириколките."--------------------------------------------------


title: Директива 2009/53/ЕО на Европейския парламент и на Съвета от 18 юни 2009 година за изменение на директиви 2001/82/ЕО и 2001/83/ЕО по отношение на изменения в условията на разрешенията за пускане на пазара на лекарствени продукти (Текст от значение за ЕИП)

text:
               30.6.2009

               BG

               Официален вестник на Европейския съюз

               L 168/33

      ДИРЕКТИВА 2009/53/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 18 юни 2009 година
   за изменение на директиви 2001/82/ЕО и 2001/83/ЕО по отношение на изменения в условията на разрешенията за пускане на пазара на лекарствени продукти
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 2001/82/ЕО на Европейския парламент и на Съвета от 6 ноември 2001 г. относно Кодекса на Общността за ветеринарните лекарствени продукти (3), Директива 2001/83/ЕО на Европейския парламент и на Съвета от 6 ноември 2001 г. за утвърждаване на кодекс на Общността относно лекарствени продукти за хуманна употреба (4) и Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба и за създаване на Европейска агенция по лекарствата (5) установяват хармонизирани правила за разрешаване, контрол и фармакологична бдителност по отношение на лекарствените продукти в Общността.

               (2)

               Съгласно тези правила разрешения за пускане на пазара може да се предоставят в съответствие с хармонизираните общностни процедури. Условията за предоставяне на споменатите разрешения за пускане на пазара може впоследствие да претърпят изменения, когато например производственият процес или адресът на производителя се е променил.

               (3)

               В член 39 от Директива 2001/82/ЕО и член 35 от Директива 2001/83/ЕО Комисията се оправомощава да приеме регламент за прилагане по отношение на извършените впоследствие изменения на разрешенията за пускане на пазара, предоставени в съответствие с разпоредбите съответно на раздел III, глава 4 от Директива 2001/82/ЕО и дял III, глава 4 от Директива 2001/83/ЕО. Затова Комисията прие Регламент (ЕО) № 1084/2003 от 3 юни 2003 г. относно проучване на измененията в условията на разрешенията за търговия с лекарствени продукти за хуманна употреба и ветеринарни лекарствени продукти, предоставяни от компетентен орган на държава-членка (6).

               (4)

               Все пак по-голямата част от лекарствените продукти за хуманна или ветеринарна употреба, които понастоящем се намират на пазара, са били разрешени съгласно изцяло национални процедури и като такива попадат извън обхвата на Регламент (ЕО) № 1084/2003. Така че измененията в разрешенията за пускане на пазара, предоставени съгласно изцяло национални процедури, са предмет на национални правила.

               (5)

               В резултат на това, докато предоставянето на всички разрешения за пускане на пазара на лекарствени продукти е предмет на хармонизирани правила в рамките на Общността, случаят не е такъв с измененията в условията на разрешенията за пускане на пазара.

               (6)

               От съображения, свързани с общественото здраве и правната съгласуваност, както и с оглед намаляване на административната тежест и засилването на предсказуемостта за икономическите оператори, измененията във всички видове разрешения за пускане на пазара следва да бъдат предмет на хармонизирани правила.

               (7)

               Приетите от Комисията разпоредби относно измененията следва да обръщат особено внимание на опростяването на административната тежест. За тази цел при приемането на тези разпоредби Комисията следва да предвиди възможности за подаване на единно заявление за едно или повече идентични изменения, внесени по отношение на повече разрешения за пускане на пазара.

               (8)

               В съответствие с точка 34 от Междуинституционалното споразумение за по-добро законотворчество (7) държавите-членки се насърчават да изготвят, за себе си и в интерес на Общността, техни собствени таблици, илюстриращи, доколкото е възможно, съответствието между настоящата директива и мерките за транспониране, и да направят тези таблици публично достояние.

               (9)

               Следователно директиви 2001/82/ЕО и 2001/83/ЕО следва да бъдат съответно изменени,

         ПРИЕХА НАСТОЯЩАТА ДИРЕКТИВА:
   Член 1
   Изменения на Директива 2001/82/ЕО
   Директива 2001/82/ЕО се изменя, както следва:

               1.

               Вмъква се следният член:
               „Член 27б
               Комисията приема подходящите мерки за проверка на измененията в условията на разрешенията за пускане на пазара, предоставени в съответствие с настоящата директива.
               Комисията приема тези мерки под формата на регламент за прилагане. Тази мярка, предназначена да измени несъществени елементи на настоящата директива чрез допълването ѝ, се приема в съответствие с процедурата по регулиране с контрол, посочена в член 89, параграф 2а.“

               2.

               В член 39, параграф 1 втора и трета алинея се заличават.

         Член 2
   Изменения на Директива 2001/83/ЕО
   Директива 2001/83/ЕО се изменя, както следва:

               1.

               Вмъква се следният член:
               „Член 23б
               1.   Комисията приема подходящи мерки за проверка на измененията в условията на разрешенията за пускане на пазара, предоставени в съответствие с настоящата директива.
               2.   Комисията приема мерките, посочени в параграф 1, под формата на регламент за прилагане. Тази мярка, предназначена да измени несъществени елементи на настоящата директива чрез допълването ѝ, се приема в съответствие с процедурата по регулиране с контрол, посочена в член 121, параграф 2а.
               3.   При приемането на мерките, посочени в параграф 1, Комисията полага усилия за разширяване на възможността за подаване на единно заявление за едно или повече идентични изменения, внесени по отношение на повече разрешения за пускане на пазара.
               4.   Държава-членка може да продължи да прилага националните разпоредби относно измененията, приложими от влизането в сила на регламента за прилагане по отношение на разрешения за пускане на пазара, предоставени преди 1 януари 1998 г., за лекарствени продукти, които са разрешени единствено в тази държава-членка. Когато за даден лекарствен продукт, който е предмет на национални разпоредби в съответствие с настоящия член, впоследствие е предоставено разрешение за пускане на пазара в друга държава-членка, регламентът за прилагане се прилага за този лекарствен продукт от тази дата.
               5.   Когато държава-членка реши да продължи да прилага националните разпоредби съгласно параграф 4, тя информира Комисията за това. Ако уведомлението не е извършено до 20 януари 2011 г., се прилага регламентът за прилагане.“

               2.

               В член 35, параграф 1 втора и трета алинея се заличават.

         Член 3
   Транспониране
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, до 20 януари 2011 г. Те незабавно съобщават на Комисията текста на тези разпоредби.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 4
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 5
   Адресати
   Адресати на настоящата директива са държавите-членки.

      Съставено в Брюксел на 18 юни 2009 година.

            За Европейския парламент

            Председател

         H.-G. PÖTTERING

            За Съвета

            Председател

         Š. FÜLE

      (1)  ОВ С 27, 3.2.2009 г., стр. 39.

      (2)  Становище на Европейския парламент от 22 октомври 2008 г. (все още непубликувано в Официален вестник) и решение на Съвета от 28 май 2009 г.

      (3)  ОВ L 311, 28.11.2001 г., стр. 1.

      (4)  ОВ L 311, 28.11.2001 г., стр. 67.

      (5)  ОВ L 136, 30.4.2004 г., стр. 1.

      (6)  ОВ L 159, 27.6.2003 г., стр. 1.

      (7)  ОВ C 321, 31.12.2003 г., стр. 1.